paragraph_text: Bojan Jambrošić (Čakovec, 28. rujna 1985.) je hrvatski pop pjevač, koji je postao poznat kao pobjednik prve sezone talent showa Hrvatska traži zvijezdu. Njegova producentska kuća je Dallas Records, s kojom je potpisao ugovor nakon pobjede u showu. Njegov protivnik u finalu showa je bio Zoran Mišić, no Bojan je pobijedio s većinom glasova publike (50,1 %), 19. lipnja 2009. godine. Iste je godine izdao svoj prvi album, Bolji od ljubavi.